任賢齊

{{藝人
| 姓名 = 任賢齊
| 類型 = 男藝人
| 圖片 = 任贤齐 Richie Jen 2022 1.jpg
| 圖片尺寸 = 220px
| 圖片簡介 = 任賢齊（2022年）
| 羅馬拼音 = Jen Hsien-chi
| 英文名 = Richie Jen
| 綽號 = 小齊
| 國籍 = 
| 永久居留權 = 
| 出生日期 = 
| 出生地點 = 臺灣省彰化縣田中鎮
| 居住地 = 
| 職業 = 歌手、詞曲作家、演員、導演、賽車手、生意人
| 語言 = 國語、台語、粵語、英語
| 教育程度 = 中國文化大學體育學系學士
| 母校 = 彰化縣田中鎮田中國民小學彰化縣立田中國民中學臺灣省立彰化高級中學中國文化大學
| 配偶 = 
| 兒女 = 1女1仔
| 音樂類型 = 華語流行
| 演奏樂器 = 人聲、結他
| 宗教信仰 = 道教
| 出道日期 = 
| 出道作 = 《奔向彩虹》合輯
| 代表作 = 《依靠》《心太軟》《對面的女孩看過來》
| 活躍年代 = 1990年—
| 唱片公司 = 新格唱片（1990年到1991年）滾石唱片（1996年到2005年）金牌大風（2005年到2008年）東亞唱片（2008年到2011年）寰亞唱片（2011年—）
| 經紀公司 = 大岳娛樂相信音樂（僅經紀約）
| 相關團體 = 男人幫
| 網站 = 
| 獎項 = 
| imdb = 0719104
| 簽名 = 
}}

**任賢齊**（；），花名**小齊**，係臺灣男歌手，喺彰化出世。彰化高中、中國文化大學體育系畢業。佢喺臺灣、香港、中國大陸同各地華人社區都好出名，歌曲《心太軟》同《對面的女孩看過來》曾多次獲獎。任賢齊歌、影、視三棲，堪稱全能藝人，由於佢喺大學學體育系，加上對各項運動嘅熱愛同豐富知識，所以亦不時獲邀為媒體或者廣告商擔任體育活動嘅客席主持或者特邀嘉賓。

## 演藝之路
### 出道之前
任賢齊1966年出世，係屋企大仔，個名係阿爸改嘅，「賢」字係屋企嘅字輩，個名意義係「見賢思齊」。童年喺彰化縣眷村大，直到喺國立彰化高級中學高中畢業至搬去臺北居住，重考過兩次大學後，21歲入中國文化大學體育系就讀，並喺呢段期間到敦煌樂器一邊打工，一邊學結他，而家結他係佢主要嘅創作樂器。佢喺結他老師介紹下加入新格唱片公司，第一次創作嘅《春天花會開》被唱片公司選為主打歌。

### 1990年－1991年：新格唱片公司時期
任賢齊唸大學四年級時（1990年）俾臺灣新格唱片發掘，並灌錄首張合輯《奔向彩虹》，開始入演藝圈，並成為地下樂團snake成員。

呢段期間發展並不暢順，同九孔、許效舜等人一齊住喺天台鐵皮屋，當時為咗喺事業上多爭取時間，佢刻意休學一年，延後入伍時間，但喺發行三張個人專輯，都未有回響下，入咗空軍藝工隊。

### 1996年－2005年：滾石唱片公司時期
任賢齊退伍後發現新格唱片已被滾石唱片收購，自己變成該公司旗下歌手，喺呢段時間一邊主持電視節目一邊等機會發行新專輯，也是在這時佢開始玩起賽車。就喺佢列入滾石唱片解約藝人名單嗰時，小蟲留低咗佢，並為佢打造全新個人專輯《依靠》，喺半年後推出《心太軟》專輯。

任賢齊原本決定如果《心太軟》專輯銷售成績唔理想，將離開藝人身分，報考體育新聞記者，因為呢張專輯係唱片公司畀佢嘅最後機會，若果銷售紀錄都係無表現就會同佢解除合約關係，點知《心太軟》專輯喺亞洲創下號稱200萬張嘅銷售佳績，南京音像嘅正版發行量係100萬張。其中主打歌《心太軟》更紅遍中國大陸大街小巷，並喺亞洲地區獲得多個獎項，之後呢首歌喺華人圈無人唔知，小蟲講過若果「攞到（心太軟）所有版稅嘅話，可以買到一座紫禁城，但實際好大部分貢獻畀咗大陸嘅盜版商。」用嚟比喻《心太軟》喺大陸地區賣得非常好。

但直到1998年因《愛像太平洋》專輯喺台灣暢銷熱賣，至令佢由中國大陸紅返台灣，當時呢張專輯搭埋由佢主演嘅神鵰俠侶電視劇推出，喺同一時段八點檔創下高收視率，連帶令唱片大賣，喺台灣人氣亦隨之高漲。國際唱片業交流基金會統計嗰張專輯賣出咗120萬張，呢年佢喺台灣台北舉辦出道多年來，第一場個人演唱會。

靠滾石唱片豐沛嘅音樂創作人才，任賢齊喺呢段留下許多膾炙人口嘅作品，時至今日，只要係參加商業、公益演出或舉辦個人演唱會，喺滾石發行嘅歌曲重係佢嘅必唱曲，好似《對面的女孩看過來》、《再出發》、《我是一隻魚》、《心太軟》等。

### 2005年－2008年：百代唱片公司時期
2005年離開滾石唱片，加盟EMI旗下，EMI唱片係任賢齊歌唱生涯第三間公司。

### 2008年至今：東亞唱片公司時期
同百代唱片約滿後，2008年3月18號喺香港舉行加盟新公司記者會，以至少4千萬元簽約金成為東亞唱片旗下歌手，電影同唱片事業都由佢管理。

2010年同香港團體農夫合唱賀歲歌《紅包拿來》，並「自詡為最早唱Rap嘅歌手」。

2016年參加浙江衛視《誰是大歌神》，係第五期大歌神。

2019年，任賢齊同阿牛相隔十九年再度合作，並計劃喺熱浪島開演唱會。

## 家庭
2005年5月4號，任賢齊老婆喺台北中山醫院開刀生咗個女，英文名Rati係任賢齊同老婆Tina陳則妤，雙方英文名嘅頭尾，同時亦係佢代言車款Maserati最後四個英文字。2008年2月13號個仔Cody喺香港出世。

為兼顧工作同家庭生活，佢而家住喺香港。

## 音樂作品

*《再問一次》（1990年）
*《冷漠與溫柔》（1991年）
*《飛向自己的天空》（1991年）
*《依靠》（1996年）
*《心太軟》（1996年）
*《很受傷》（1997年）
*《愛像太平洋》（1998年）
*《為愛走天涯》（2000年）
*《天使兄弟小白臉》（2000年）
*《飛鳥》（2001年）
*《一個任賢齊》（2002年）
*《兩極》（2004年）
*《老地方》（2006年）
*《如果沒有你》（2007年）
*《齊待R.S.V.P》（2009年）
*《不信邪》（2011年）
*《在路上》（2023年）

## 演出
### 電視劇
*1992年：《意難忘》 飾 張大冠
*1998年：《神鵰俠侶》 飾 楊過
*2000年：《笑傲江湖》 飾 令狐沖
*2001年：《新楚留香》 飾 楚留香
*2004年：《富豪海灣至尊家緣》 飾 Richie
*2016年：《無間道》 飾 程予人

### 電影
*1999年：《星願》 飾 洋蔥頭
*2000年：《夏日的麼麼茶》 飾 麼麼茶
*2002年：《嫁個有錢人》 飾 阿誕
*2003年：《絕種好男人》 飾 曾志偉（摩西）
*2003年：《六樓后座》 飾 警察（客串）
*2004年：《花好月圓》 飾 沈夢溪
*2004年：《20 30 40》 飾 王
*2004年：《大事件》 飾 陳一元
*2004年：《韓城攻略》 飾 李傲文
*2006年：《天生一對》 飾 張永威（V仔）
*2008年：《大搜查之女》 飾 高高
*2009年：《神鎗手》飾 方克明
*2009年：《意外》飾 陳芳洲
*2010年：《火龍》 飾 紀少群
*2010年：《龍鳳店》 飾 明武宗／朱厚照
*2010年：《唐伯虎點秋香2之四大才子》 飾 徐禎卿
*2011年：《報應》 飾 姚啟初
*2011年：《奪命金》 飾 張正方
*2011年：《楊門女將之軍令如山》 飾 楊宗保
*2011年：《傾城之淚》 飾 丁大可
*2012年：《雙城計中計》 飾 千面鬼臉
*2012年：《明天記得愛上我》 飾 偉中
*2015年：《大囍臨門》 飾 任賢齊（客串）
*2015年：《五月一號》 飾 林克銘
*2015年：《落跑吧愛情》 飾 阿武
*2016年：《樹大招風》 飾 葉國歡
*2019年：《沉默的證人》 飾 唐世傑
*2019年：《花椒之味》 飾 蔡浩山
*2022年：《邊緣行者》 飾 駱志明（阿駱）
*2022年：《失衡凶間》 飾 何歡
*2024年：《臨時劫案》 飾 慕容輝
*2025年：《[风林火山](https://zh.wikipedia.org/zh-my/%E9%A2%A8%E6%9E%97%E7%81%AB%E5%B1%B1_(2025%E5%B9%B4%E9%9B%BB%E5%BD%B1))》飾 阿焦

### 節目主持（ViuTV）
*2016年：《Barter Game 價值連城》

### 綜藝節目
*2006年：《全民大悶鍋》
*2016年：《誰是大歌神》
*2022年：《披荊斬棘》

### 導演作品
*2015年：《落跑吧愛情》

## 參考

## 出面網頁

*
*
*
*
*
*
*